S-29/2021

Mál þetta, sem var dómtekið 19. október sl., var höfðað með fjórum ákærum lögreglustjórans á Norðurlandi eystra, á hendur I-kk-þgf M-kk-þgf I-kk-þgf, kt. [...]og X, kt. [...].

Sú fyrsta er dagsett 5. janúar 2021, á hendur ákærðu báðum „fyrir eignaspjöll með því að hafa miðvikudaginn 6. febrúar 2019, brotið niður póstkassa í anddyri fjölbýlishússins að [...] á Akureyri og spennt upp eitt pósthólfið og valdið með þessu skemmdum á póstkassanum og pósthólfinu, en viðgerðin kostaði 57.666 krónur.

Telst þetta varða við 1. mgr. 257. gr. almennra hegningarlaga nr. 19, 1940, með síðari breytingum.

Þess er krafist að ákærðu verði dæmdir til refsingar og til greiðslu alls sakarkostnaðar.

Einkaréttarkrafa

Í málinu gerir Heimavellir III ehf., kt. [...], bótakröfu á hendur ákærðu að fjárhæð kr. 57.666-, með vöxtum skv. 8. gr., laga nr. 38, 2001, um vexti og verðtryggingu frá 7. febrúar 2019 til þess dags er mánuður er liðinn frá því að bótakrafa þessi er kynnt sakborningi, en síðan dráttarvöxtum frá þeim degi skv. 9. gr. sbr. III. kafla. sömu laga til greiðsludags.“

Önnur er dagsett 26. nóvember 2020, á hendur ákærða I-kk-þgf M-kk-þgf „ fyrir brot á ávana- og fíkniefnalögum, með því að hafa aðfaranótt sunnudagsins 18. október 2020, verið með í vörslum sínum 0,30 grömm af amfetamíni en efnin fundust á ákærða þegar lögreglan hafði afskipti af honum við [...] á Akureyri.

Telst brot þetta varða við 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14 gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á efni því sem lögreglan lagði hald á og tilgreind eru í efnaskrá nr. 44.722, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Þriðja er dagsett 31. ágúst 2021 á hendur ákærða I-kk-þgf M-kk-þgf „fyrir þjófnað, með því að hafa mánudaginn 8. mars 2021 stolið þremur nautalundum og 4 öskjum af humri úr versluninni Nettó í verslunarmiðstöðinni Glerártorgi á Akureyri, en verðmæti þessarar matvöru var samtals að fjárhæð krónur 39.993.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Loks er ákæra dagsett 31. ágúst 2021 á hendur ákærða I-kk-þgf M-kk-þgf og Z, kt. [...]. Þáttur ákærða I-kk-ef M-kk-ef var skilinn frá þætti Z og er dæmdur sérstaklega í þessu máli. Er ákærða þar gefinn að sök nytjastuldur, brot á lögreglulögum og umferðarlagabrot, „með því að hafa miðvikudagsnóttina 24. febrúar 2021, staðið saman að því að taka í heimildarleysi bifreiðina [...], af tegundunni Toyota Hilux, þar sem henni hafði verið lagt á milli íþróttarhallarinnar og Brekkuskóla á Akureyri og ekið henni þaðan í heimildarleysi að [...] á Akureyri þar sem lögreglan stöðvaði akstur bifreiðarinnar og sinna ekki ítrekuðum fyrirmælum lögreglu að stöðva eftir að þeir yfirgáfu bifreiðina og hlupu að vettvangi uns þeir gáfust upp á hlaupunum stuttu seinna við verslun Nettó við Hrísalund á Akureyri. Ákærði I-kk-nf M-kk-nf er jafnframt ákærður fyrir að hafa ekið greinda leið undir áhrifum ávana- og fíkniefna (í blóðsýni úr ákærða mældist amfetamín 180 ng/ml. og kókaín 30 ng/ml) og sviptur ökurétti.

Brot beggja teljast varða við 1. mgr. 259. gr. almennra hegningarlaga nr. 19, 1940, með síðari breytingum og 19. gr., sbr. 41. gr. lögreglulaga nr. 90/1996, með síðari breytingum og umferðarlagabrot ákærða I-kk-ef M-kk-ef við 1. mgr., sbr. 2. mgr. 50. gr. og 1. mgr. 58. gr., sbr. 1. mgr. 95. gr. laga nr. 77/2019.

Þess er krafist að ákærðu verði dæmdir til refsingar og til greiðslu alls sakarkostnaðar. Jafnframt er gerð krafa um að ákærði I-kk-nf M-kk-nf verði sviptur ökurétti, sbr. 99. gr. laga nr. 77/2019.“

Ákærði I-kk-nf M-kk-nf krefst vægustu refsingar sem lög leyfa og að hún verði skilorðsbundin. Þá er krafist hæfilegra málsvarnarlauna til handa verjanda hans.

Ákærði X sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Var málið þá dómtekið á grundvelli 1. mgr. 161. gr. sömu laga. Með vísan til þess ákvæðis verður dómur lagður á málið þrátt fyrir útivist ákærða þar sem framlögð gögn þykja nægileg til sakfellingar og önnur skilyrði ákvæðisins þykja hér einnig vera uppfyllt. Verður ákærði sakfelldur fyrir þá háttsemi sem honum er gefin að sök í ákæru og varðar brot hans við þar tilgreint refsiákvæði.

Ákærði I-kk-nf M-kk-nf hefur komið fyrir dóm og játað sök samkvæmt ákærum. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákærum er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Ákærði X er nú sakfelldur fyrir eignaspjöll. Sakaferill ákærða X hefur ekki áhrif á ákvörðun refsingar í þessu máli. Er refsing ákveðin 30.000 króna sekt til ríkissjóðs. Skal fjögurra daga fangelsi koma í stað sektarinnar verði hún eigi greidd innan fjögurra vikna frá uppsögu dóms að telja.

Ákærði I-kk-nf M-kk-nf er nú sakfelldur fyrir eignaspjöll, vörslur fíkniefna, þjófnað, nytjastuld, brot á lögreglulögum og akstur undir áhrifum fíkniefna og sviptur ökurétti. Þann 1. ágúst 2018 gekkst hann undir greiðslu 30.000 króna sektar fyrir fjársvik og brot gegn lögreglulögum. Þann 21. febrúar 2020 var hann dæmdur í 30 daga fangelsi, skilorðsbundið í tvö ár, fyrir þjófnað, vopnalagabrot, akstur undir áhrifum fíkniefna og án þess að hafa ökuskírteini meðferðis, og vörslur fíkniefna. Þá var honum jafnframt gert að greiða 650.000 krónur í sekt og sviptur ökurétti í tvö ár. Loks var ákærði dæmdur fyrir akstur undir áhrifum fíkniefna, án þess að hafa ökuskírteini meðferðis þann 30. september 2020. Var um hegningarauka við fyrri dóm að ræða og skilorðsdómurinn því látinn haldast en ákærða gert að greiða 130.000 króna sekt og sviptur ökurétti í tvo mánuði frá 21. febrúar 2022. Fyrsta brotið sem ákærði er nú sakfelldur fyrir framdi hann fyrir uppsögu framangreindra dóma og verður litið til 78. gr. almennra hegningarlaganr. 19/1940 að því er það varðar. Með hinum brotunum sem hann er nú sakfelldur fyrir rauf hann skilorð dómsins frá 21. febrúar 2020. Ber því að taka þann dóm upp og gera honum refsingu í einu lagi. Þá er litið til þess að ákærði hefur nú í annað sinn gerst sekur um akstur undir áhrifum fíkniefna og auðgunarbrot en einnig þess að ákærði hefur játað brot sín skýlaus tog þess að ákærði lauk fjögurra mánaða meðferð við vímuefnavanda í kjölfar síðasta brotsins. Þykir refsing ákærða hæfilega ákveðin fangelsi í þrjá mánuði en rétt þykir að fresta fullnustu refsingarinnar skilorðsbundið, svo sem nánar greinir í dómsorði. Þá verður ákærða gerð 480.000 króna sekt vegna umferðarlaga- og fíkniefnabrota en 28 daga fangelsi komi í stað sektarinnar verði hún ekki greidd innan fjögurra vikna frá birtingu dómsins. Ákærði verður sviptur ökurétti í þrjú ár frá 21. apríl 2022 að telja, sbr. 7. mgr. 101. gr. umferðarlaga nr. 77/2019.

Að kröfu ákæruvalds, og með vísan til 5. gr. og 6. gr. laga um ávana- og fíkniefni nr. 65/1974 skal ákærði sæta upptöku á þeim efnum er í dómsorði greinir.

Þing var ekki sótt af hálfu bótakrefjanda og er bótakröfu vísað frá dómi, sbr. 2. mgr. 174. gr. laga nr. 88/2008 um meðferð sakamála.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. m. t. málsvarnarlaun skipaðs verjanda síns, G-kk-ef S-x-x R-kk-ef lögmanns, eins og þau ákveðast í dómsorði að virðisaukaskatti meðtöldum. A-kvk-nf S-kvk-nf héraðsdómari kveður upp dóminn.

Dómsorð :

Ákærði, X greiði 30.000 krónur í sekt til ríkissjóðs innan fjögurra vikna frá uppsögu dóms þessa en sæti ella fangelsi í fjóra daga.

Ákærði I-kk-nf M-kk-nf I-kk-nf sæti fangelsi í þrjámánuði en fresta skal fullnustu refsingarinnar og hún falla niður að liðnum tveimur árum frá uppsögu dóms þessa haldi ákærði almennt skilorð 57. gr. almennra hegningarlaga nr. 19/1940. Ákærði greiði 480.000 í sekt til ríkissjóðs innan fjögurra vikna frá birtingu dóms þessa en sæti ella fangelsi í 28 daga.

Ákærði er sviptur ökurétti í þrjú árfrá 21. apríl 2022 að telja.

Gerð eru upptæk 0,30 grömm af amfetamíni.

Bótakröfu Heimavalla III ehf. er vísað frá dómi Ákærði greiði 478.868 krónur í sakarkostnað, þ. m. t. þóknun skipaðs verjanda síns, G-kk-ef S-x-x R-kk-ef lögmanns, 282.720 krónur.